HŠK Concordia - Wikipedija

# HŠK Concordia

### Izvor: Wikipedija

Concordia, Hrvatski športski klub (HŠK) je bio nogometni klub osnovan u Zagrebu. Budući da su osnivači bili srednjoškolci, klub je osnovan kao Srednjoškolski športski klub (do 1911.).

Do kraj Prvog svjetskog rata odigrao je mnogobrojne utakmice s domaćim i stranim klubovima. Odmah nakon Prvog svjetskog rata predratni članovi su s članovima predratne HŠK Viktorije obnovili rad kluba pod imenom Concordia- Viktorija, no ubrzo je vraćeno staro ime Concordia.

Jedna od najvažnijih akcija bila je izgradnja igrališta na Tratinskoj cesti (današnji stadion u Kranjčevićevoj), tada najvećeg u Zagrebu, koja je završena 1921. Dotad je Concordia nastupala na srednjoškolskom igralištu zvanom Elipsa (današnje igralište u Klaićevoj). Na igralištu Concordije odigrana je 1931. prva utakmica pod rasvjetom (sastale su se gradske vrste Zagreba i Madrida).

U sastavu kluba osim nogometne, djelovale su i sekcije za mačevanje, atletiku, skijanje, hokej na travi, tenis i stolni tenis. Nogometna selekcije osvojila je jugoslavenska prvenstva 1930. i 1932. te prvenstvo Hrvatske 1942. Do 1940. predsjednici kluba bili su E. Rosmanith (1906-11), J. Reberski, (1912-22), R. Rosmanith (1923), M. Pajnić (1924), M. Bosnić (1925-32) te L. Thaller (1933-40).

Najpoznatiji igraći bili su: Pavelić, Babić, Belošević, Jazbec, Monsider, Pavletić, Kodrnja i Muradori. Od ostalih sportaša najpoznatiji su bili tenisač Punčec i atlketičar Buratović. Klub je djelovao i za vrijeme NDH, a 1945. preimenovan je u Zeleni 1906. NK Zagreb je svoj treći dres odabrao zelenu boju u čast Concordije na čijem stadionu nastupa.

Dobavljeno iz "http://hr.wikipedia.org../../../h/%C5%A1/k/H%C5%A0K_Concordia_2348.html"

Kategorije: Hrvatski nogometni klubovi | Nogomet u Zagrebu

##### Views

- Članak
- Razgovor
- Trenutna inačica

##### Traži

##### Drugi jezici

- Ελληνικά